
RAPORT DE SPECIALITATE

	Subsemnatul Chita Adrian, Referent în cadrul compartimentului urbanism, amenajarea teritoriului, cadastru, control comercial și transport local, informatică, am analizat Proiectul de Hotărâre privind organizarea „Târgului de Crăciun 2024” și am constatat următoarele: 
-prin organizarea „Târgului de Crăciun 2024” se demarează un proiect cultural care va aduce magia sărbătorilor de iarnă în rândul populaţiei din oraşul Boldeşti-Scăeni,
- perioada propusă este 16-24 decembrie 2024, pe Aleea Clubului, pe terenul proprietate publică a oraşului,
- în vederea bunei organizări a târgului sus menționat este necesară constituirea unei comisii care va asigura repartizarea agenţilor economici, potrivit obiectului de activitate specific,
- orarul de funcționare este stabilit între orele 10.00 – 22.00, muzica fiind specifică sărbătorilor de iarnă,
- taxele aferente acestui demers sunt instituite prin Hotărârea Consiliului Local nr.  190/19.12.2023 privind stabilirea nivelurilor impozitelor şi taxelor locale pentru anul 2024 şi se fac venit la bugetul local.
	Față de cele mai sus expuse, consider că inițierea proiectului de hotărâre are la baza prevederile legale (O.U.G. nr.57/2019 – Codul administrativ), iar adoptarea acestuia este necesară. 

